**ACHIZIȚIE DE AUTOBUZE NEPOLUANTE**

****

**MUNICIPIUL SATU MARE**

**2022**

**NOTĂ DE FUNDAMENTARE**

**Planul Național de Redresare și Reziliență, Componenta 10 – Fondul Local**

Apel Proiect: I.1 Mobilitate urbană durabilă, I.1.1 – Înnoirea parcului de vehicule destinate transportului public (achiziția de vehicule nepoluante)

Titlu proiect: **ACHIZIȚIE DE AUTOBUZE NEPOLUANTE**

1. **DESCRIEREA PE SCURT A SITUAȚIEI ACTUALE**

**Prezentarea localității și a operatorului de transport public de călători**

Municipiul Satu Mare este reședința județului Satu Mare și se află în bazinul hidrografic al râului Someș, pe un relief de câmpie. După numărul de locuitori, municipiul Satu Mare se află în categoria orașelor de mărime mijlocie (între 100.000 și 120.000 de locuitori), fiind în prezent cel mai important centru urban din județ, concentrând la nivelul anului 2011 aproximativ 31% din populația județului (329,079 locuitori). Suprafaţa administrativă a municipiului Satu Mare este de 137.14 km2, având o populație de 102.411 locuitori în anul 2011, conform datelor de la Recensământul General al Populației și Locuințelor.

 Municipiul Satu Mare este situat în partea de nord-vest a județului, la aproximativ 10 km de granița cu Ungaria și 35 de km de granița cu Ucraina. Întreg spațiul administrativ al orașului se află în zona de câmpie – Câmpia Someșului – la o altitudine medie de 126 m față de nivelul mării, având o înclinație lină pe direcția sud-est – nord-vest de la 130 m la Aeroportul vechi până la 124 m la Grădina Romei.

 Municipiul Satu Mare se încadrează în zona de climă temperat-continentală moderată, în care perioadele de iarnă sunt mai lungi și mai reci datorită poziției geografice nordice, perioadele de vară fiind mai răcoroase decât cele specifice arealelor de câmpie sudice. Astfel, în perioada rece se înregistrează valori termice mai scăzute decât în alte orașe din vestul țării, respectiv -17°C față de -15° la Oradea și -12°C la Timișoara. Media anuală a temperaturii este de 9,6°C. Valorile termice clasificate în funcție de anotimp sunt: 10,2°C primăvara; 19,6°C vara; 10,8°C toamna şi 1,7°C iarna. Umiditatea atmosferică este destul de ridicată, cu valori de 64% în timpul verii, 83% în sezonul de iarnă și o medie anuală de 71%, astfel asigurându-se în general o activitate vegetativă normală pentru toate plantele cultivate şi spontane. Regimul vânturilor este caracterizat prin predominanţa curenţilor din sectorul nord -vestic, ce se deplasează cu viteze medii cuprinse între 3 și 3,8 m/s, care aduc precipitaţii primăvara şi vara în cantități ce pot oscila între 400 mm și 1000 mm. Râul Someș străbate orașul pe direcția est-vest având o curgere lină datorită pantei cu înclinație redusă specifică zonei de câmpie.

 Principalele nevoi din perspectiva socio-demografică se rezumă la ameliorarea legăturilor cu așezările din cadrul zonei funcționale pentru a facilita accesul populației active la locuri de muncă. Transportul în comun în cadrul zonei funcționale va trebui să fie accesibil și persoanelor cu mobilitate redusă (vârstnici). De asemenea, se resimte nevoia conturării unor legături sigure și atractive către principalele unități de învățământ.

 Cea mai mare parte a populației se concentrează în câteva cartiere de locuințe colective care sunt traversate de principalele bulevarde ale municipiului. Astfel, cele mai populate sunt bulevardele Lucian Blaga, Drumul Careiului și Drumul Botizului. Pe Bulevardul Lucian Blaga au domiciliul 2,973 de persoane, majoritatea acestor concentrându-se în cartierele de blocuri Carpați I și Carpați II din partea de nord a arterei. Drumul Careiului este principala arteră pentru trei cartiere foarte dens populate – Micro 14, Micro 15 și Micro 16, populația înregistrată pe această arteră fiind de 5,315 persoane pe tronsonul dintre Bulevardul Cloșca și str. Gellért Sándor, bulevardul fiind flancat de blocuri de locuințe cu regim de înălțime ce variază între P+4 și P+10. Cu excepția zonelor menționate și a Drumului Botizului și a zonei 14 Mai unde mai sunt inserții de blocuri de locuințe colective, populația este relativ uniform repartizată.

Zonele cu densitate scăzută a populației sunt localizate către periferie, și sunt compuse din locuințe individuale: Sătmărel, Curtuiuș, Bercu Roșu, Lunca Sighet, Balta Blondă. Deşi densitatea scăzută a populaţiei face ca transportul public să fie dificil de rentabilizat este important faptul că aceste zone prezintă cea mai mare dinamică a dezvoltărilor rezidenţiale și industrial.

 Structurarea pe grupe de vârstă prezintă relevanţă pentru studiul de oportunitate în sensul de a remarca efectele pozitive directe ale modernizării parcului auto de transport călători: grupele tinere de vârstă, persoanele active din punct de vedere profesional şi persoanele de peste 65 de ani vor fi principalii beneficiari ai serviciului de transport public:

- grupele de vârstă 5-9, 10-14 și 15-19 reprezintă copiii și tinerii care vor utiliza transportul în comun pentru accesul la unităţile de învățământ, dar și pentru activităţile de timp liber;

- grupele de vârstă 25-29, 30-34, 35-39, 40-44, 45-49 reprezintă preponderent populaţia activă care va utiliza transportul public pentru deplasările la locul de muncă şi pentru activităţi de timp liber;

- grupele de vârstă de peste 65 de ani din care fac parte persoane cu o mobilitate din ce în ce mai redusă vor avea la dispoziţie un serviciu de transport public în comun sigur şi accesibil.

 Toate aceste aspecte remarcate conturează faptul că modernizarea parcului auto de transport public de călători este o soluţie pe termen lung în ce priveşte rezolvarea nevoilor de mobilitate a populaţiei de toate vârstele de la nivelul municipiului Satu Mare, asigurând un mediu de locuire mai accesibil, sigur şi sănătos în care se desfăşoară activităţi educative, profesionale şi recreative.

Conform OG 43-1997 și OG 49/1998 privind regimul drumurilor, străzile din localitățile urbane se clasifică în raport cu intensitatea traficului și cu funcțiile pe care le îndeplinesc, astfel:

a) străzi de categoria I - magistrale, care asigură preluarea fluxurilor majore ale orașului pe direcția drumului național ce traversează orașul sau pe direcția principală de legătură cu acest drum; acestea au minim 6 benzi de circulație, inclusiv liniile de tramvai;

b) străzi de categoria a II-a - de legătură, care asigură circulația majoră între zonele funcționale și de locuit; acestea au 4 benzi de circulație, inclusiv liniile de tramvai;

c) străzi de categoria a III-a - colectoare, care preiau fluxurile de trafic din zonele funcționale și le dirijează spre străzile de legătură sau magistrale; acestea au 2 benzi de circulație;

d) străzi de categoria a IV-a - de folosință locală, care asigură accesul la locuințe și pentru servicii curente sau ocazionale, în zonele cu trafic foarte redus.

 A fost realizată o clasificare a străzilor din municipiul Satu Mare, cu scopul facilitării desfășurării traficului (în special a traficului de camioane grele). Majoritatea străzilor sunt încadrate în categoria a III-a – colectoare (peste 57% din lungimea totală a rețelei stradale), acestea facilitând distribuția traficului către zonele de locuit.



 Principalele zone de generare de călătorii sunt reprezentate de cartierele de locuinţe, distribuţia pe teritoriul municipiului a agenţilor economici cu număr mare de angajaţi, de centrele comerciale, de amplasamentul unităţilor de învăţământ, instituţiilor publice din centrul administrativ-economic al oraşului, de obiectivele turistice/culturale, de dezvoltarea zonelor de agreement şi legăturile cu alte modalităţi de transport (gară, autogară).

 În prezent, serviciile de transport public de călători în municipiul Satu Mare sunt realizate de TRANSURBAN S.A. persoană juridică de drept privat, având forma juridică de societate pe acțiuni și capital majoritar al Municipiului Satu Mare. Societatea este autorizată să efectueze transport public de persoane la nivel local în municipiul Satu Mare în condițiile stabilite în Contractul de delegare în gestiune directă a serviciului de transport public local de călători în Municipiul Satu Mare nr. 231/28.06.2018 – 32403/28.06.2018 aprobat prin HCL Satu Mare nr. 271/27.06.2018, avizat favorabil de Consiliul Concurenței (aviz nr. 6187/26.06.2018) cu respectarea Regulamentului CE nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători, și a legislației naționale (Legea 92/2007 privind transportul public de persoane în unitățile teritorial administrative, Legea 51/2006 republicată, privind serviciile de utilități publice).

Transurban SA are în dotare un număr de 66 de autovehicule de transport rutier de persoane din care 58 sunt funcționale. Un număr de 8 autobuze sunt programate pentru casare, acestea având o vechime ce variază de la 22 de ani, cel mai vechi până la 14 de ani, cel mai nou dintre ele.

O mare parte din vehicule și-a depășit durata de exploatare (51% din parcul rutier), fiind necesară realizarea de investiții pentru a înnoi parcul de vehicule.

 Flota de autobuze a Transurban SA este destul de eterogenă, în circulație fiind 8 tipuri diferite de autobuze, fapt ce duce la creșterea costurilor cu întreținerea și cu reparațiile. Cele mai multe autobuze sunt cele Solaris Hybrid, care formează 33% din parc, fiind nou achiziționate în perioada 2020-2022.

 Investițiile realizate începând cu 2014 în modernizarea parcului au mai îmbunătățit calitatea sistemului de transport în comun, fiind achiziționate autobuze second hand, dar care au fost fabricate mai recent și care oferă o capacitate și un confort sporit. Odată cu trecerea anilor acestea s-au învechit și au depășit și ele durata medie de funcționare.

Operatorul de transport public local din municipiul Satu Mare, Transurban SA, deține o autobază pentru garare, întreținere și reparații, un modul pentru ITP, un atelier vulcanizare, două platforme betonate pentru parcare autobuzelor, o rampă de spălare auto, situată în partea de sud a municipiului, pe str. Gara Ferestrău nr. 9.

În cadrul POR 2014-2020, axa prioritară 4 – *Sprijinirea dezvoltării urbane durabile*, prioritatea de investiții 4.1 – *Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă,* municipiul Satu Mare a achiziționat 17 buc autobuze hibrid și a realizat un terminal trans-județean şi trans-local modern.

De asemenea, în anul 2022 s-au achiziționat alte 6 buc. de autobuze hibrid din fonduri locale, care să completeze parcul operatorului de transport public local.

Aceste autobuze achiziționate în ultimii 2 ani au fost necesare pentru asigurarea respectării programului de circulație, mai ales la o capacitate optimă pentru orele de vârf, pentru o scădere de timpului de așteptare în stații, precum și pentru scăderea nivelului de poluare în municipiul Satu Mare.

1. **NECESITATEA ȘI OPORTUNITATEA INVESTIȚIEI PENTRU CARE SE APLICĂ**

Planul de Mobilitate Urbană Durabilă al Municipiului Satu Mare elaborat în 2016 – 2017 conţine o serie de măsuri menite să îmbunătăţească condiţiile de mobilitate urbană prin dezvoltarea transportului public şi a modalităţilor de transport nemotorizat, generând un impact pozitiv direct asupra reducerii emisiilor de echivalent CO2, generate de transportul rutier motorizat de la nivelul municipiului Satu Mare, reşedinţa judeţului Satu Mare:

- amenajare terminal pentru transportul public de călători trans-judeţean şi trans-local corelat cu dezvoltarea transportului electric (autobuze hibrid și electrice) şi transportul public cu mijloacele de transport în comun, cu asigurarea de facilităţi pentru transferul călătorilor între moduri de transport (urban, extraurban, auto private) – Codul 043

- amenajare sisteme de bilete integrate pentru călători e-ticketing – Codul 044

- amenajare panouri de informare – Codul 043

- construirea unui complex de construcţii adiacent drumului destinat pentru deservirea operatorilor de transport si publicului călător, care să includă o sală amenajată pentru persoanele aflate în aşteptare, dispecerat, bloc sanitar, peron de îmbarcare-debarcare, cameră de bagaje, parcare pentru vehicule rutiere – Codul 043

- crearea şi amenajarea unei clădiri care va deservi depoul nou creat de pe strada Fabricii – Codul 043

- crearea şi amenajarea spaţiilor de garare/parcare a mijloacelor de transport în comun din incinta depoului – Codul 043

- crearea/instalarea unei staţii de alimentare pentru autobuzele hibride/electrice – Codul 083

- crearea unui Centru de Comandă şi Control unic, pentru coordonarea activităţilor de management al traficului şi supraveghere video, care să răspundă cerinţelor viitoare de dezvoltare a municipiului Satu Mare – Codul 044

- modernizare sistem de supraveghere video: camere video noi - 200 buc şi camere video existente introduse în sistem - 66 buc – Codul 044

- creare sistem de informare: panouri de informare în trafic - 16 buc şi panouri de informare a călătorilor în staţii – 30 buc – Codul 044

-crearea unui sistem de management al transportului public: vehicule de transport public monitorizate 60 buc, nr. de staţii de transport public introduse în sistemul de monitorizare 30 buc – Codul 044

- sistemele menţionate vor fi conectate într-o reţea de comunicaţie proprie şi vor putea fi controlate într-o singură locaţie (centru de comandă). Introducerea acestor sisteme are ca scop îmbunătăţirea mobilităţii urbane sustenabile, creşterea eficienţei serviciilor publice, a siguranţei cetăţenilor şi pasagerilor şi reducerea emisiilor de dioxid de carbon – Codul 044

- crearea şi amenajarea unui sistem de închiriere de biciclete (sistem de tip bike-sharing) prin achiziţionarea şi instalarea staţiei de închiriere biciclete, dotări dispecerat de tip hardware şi software, rastele pentru biciclete – Codul 044

Obiectivele de mai sus se încadrează în:

- implementarea unui sistem de transport public local de călători ecologic şi durabil prin achiziţia autobuzelor ecologice;

- sistem de management al transportului public în municipiul Satu Mare (inclusiv crearea sistemului de bilete integrate pentru călători (e-bilete sau e-ticketing));

- implementarea unui sistem de trafic nemotorizat prioritar;

- dezvoltarea infrastructurii de mobilitate pietonală, nemotorizate și de treceri pietonale.

Obiectivele stipulate în Planul de Mobilitate Urbană Durabilă 2016-2025 al municipiului Satu Mare vizează următoarele aspecte:

* sistemul de transport este accesibil, fără obstacole și deservește nevoile de mobilitate ale fiecărui utilizator;
* sistemul de transport instaurează un echilibru în nevoile diferențiate legate de transport ale cetățenilor, firmelor și ale industriei și răspunde la aceste nevoi
* sistemul de transport acordând prioritate modurilor de transport sustenabile, servește la dezvoltarea echilibrată și integrarea eficientă a diferitelor moduri de transport
* sistemul de transport asigură echilibrul între nevoile legate de viabilitatea economică, echitatea socială, sănătate și calitatea mediului, ținând cont de sustenabilitatea, funcționarea eficientă și eficacitatea costurilor
* sistemul de transport crește atractivitatea zonei urbane și calitatea vieții, optimizează și utilizează eficient spațiile publice, reclasifică infrastructura de transport existentă și îmbunătățește serviciile.
* sistemul de transport participă la îmbunătățirea sănătății publice și siguranței circulației.
* sistemul de transport reduce poluarea atmosferică și fonică, emisia de gaze cu efect de seră și consumul de energie.

 Membră a UE, România, și-a asumat angajamente și responsabilități în legătură cu protecția mediului, pentru limitarea efectelor schimbărilor climatice, alăturându-se astfel inițiativelor comune ale statelor implicate în reducerea poluării.

 Politicile europene din domeniul energiei și a protecției mediului, subliniază impactul negativ asupra mediului pe care îl au marile aglomerări urbane și creșterea numărului de autovehicule cu propulsie clasică. Emisiile poluante provenind atât de la autovehiculele individuale, autovehiculelor pentru transportul de mărfuri, cât și de la mijloacele de transport în comun echipate cu motoare cu ardere internă și depășite tehnologic. Se estimează că traficul urban generează până la 40 % din emisiile de CO2 și până la 70% din celelalte emisii poluante, sunt un factori care sunt luate din ce în ce mai mult în considerare și prezintă următoarele particularități:

* Eliminarea emisiilor poluante are loc foarte aproape de sol, fapt ce duce la acumularea unor concentrații ridicate la înălțimi foarte mici, chiar pentru gazele cu densitate mică și capacitate mare de difuziune în atmosferă.
* Emisiile poluante au loc pe întreaga suprafață a localității, diferențele de concentrații depinzând de intensitatea traficului și posibilitățile de ventilație a culoarelor de trafic.
* Emisiile poluante provenite de la camioane, autobuze și autocare reprezintă în prezent aproximativ un sfert din emisiile de CO2 generate de transportul rutier și se preconizează o creștere a acestora cu până la aproximativ 10% în perioada 2010-2030.

În domeniul transporturilor, obiectivele strategiei naționale sunt următoarele:

* Diminuarea emisiilor generate de rețeaua de transport urbană și interurbană în scopul reducerii impactului asupra mediului înconjurător;
* Atingerea unor niveluri durabile de consum de energie pentru transporturi prin diminuarea emisiilor de gaze cu efect de seră;
* Reducerea zgomotului generat de mijloacele de transport pentru minimizarea impactului asupra sănătății populației;
* Atingerea și încadrarea emisiilor de CO2 a autovehiculelor sub 120 g/km.

Astfel, pentru anumite categorii de vehicule, cum ar fi autobuzele electrice pentru transportul public de pasageri, adoptarea unor tehnologii care să permită realizarea de emisii poluante zero la nivel local a fost realizată în multe din marile orașe la nivel mondial. Ca atare, reînnoirea flotei de autobuze ar trebui să rămână pe agenda politică pentru o mai bună mobilitate urbană. Electrificarea autobuzelor împreună cu numeroasele soluții de combustibil alternativ sunt o cale promițătoare de a reduce amprenta de carbon datorată transportului public.

 Mobilitatea durabilă este expresia dezvoltării unui sistem de transport solid, ecologic și eficient, prietenos cu mediul, dar în același timp statornic și tradițional, asigurând un echilibru între valorificarea modurilor și infrastructurii de transport tradiționale cu necesitatea de modernizare și asigurare a consumului eficient de resurse și promovarea modurilor de transport nepoluante.

 Investițiile în transportul public sunt esențiale, iar o bună infrastructură de transport public este extrem de importantă pentru navetiști și pentru a oferi posibilități eficiente de transport călători.

 Astfel, proiectul analizat propune implementarea unor măsuri care să conducă la:

* Creșterea eficienței operării transportului public;
* Creșterea confortului, atractivității și accesibilității deplasărilor cu transportul public;
* Reducerea valorilor ridicate ale traficului general și traficului de tranzit;
* Reducerea emisiilor de carbon la nivelul zonei urbane prin reducerea cotei modale a deplasărilor motorizate și încurajarea utilizării modurilor de transport alternative, a transportului public.

În urma implementării proiectului de investiție, se vor obține următorii indicatori de rezultat, conform specificului și obiectivelor proiectului de investiție:

* Creșterea numărului de pasageri în transportul public la nivelul primului an de după finalizarea implementării proiectului.
* Creșterea numărului de mijloace de transport achiziționate până la finalizarea implementării proiectului.
* Creșterea numărului de stații de încărcare pentru mijloacele de transport electrice achiziționate până la finalizarea implementării proiectului.

Componenta C10 – Fondul local al Planului de Redresare și Reziliență are ca scop și creșterea cu 20% a volumului anual total de călători pentru transportul public local în 2026 comparativ cu 2019, prin măsuri de creștere a calității și numărului de vehicule destinate transportului public la nivel local, coroborat cu măsuri de descurajare a utilizării vehiculelor private. Înlocuirea parcului de vehicule vechi, poluante, aferente transportului public, cu unele noi ce utilizează combustibili alternativi, va conduce la limitarea nivelului de CO2 și la promovarea utilizării transportului public de către cetățeni, în locul autoturismelor proprii. Sistemele de transport inteligente, precum și alte sisteme informaționale, vor susține inovația în domeniul mobilității urbane și vor eficientiza măsurile de mobilitate urbană durabilă la nivel local.

1. **CORELAREA CU PROIECTE DEJA IMPLEMENTATE LA NIVEL LOCAL**
2. Proiecte finanțate din cadrul Programului Operațional Regional 2007-2013
3. **Îmbunătățirea calității mediului și a serviciilor urbane în zona periferică str. I.L. Caragiale a mun. Satu Mare-zone de locuințe și platforme industriale-prin reabilitarea și dezvoltarea infrastructurii urbane – modernizare străzi**

Cheltuieli totale proiect: 10.686.662,00 lei

1. **Creșterea calității vieții și asigurarea unor condiții la nivel european prin regenerarea susținută a zonei rezidențiale Solidarității din mun. Satu Mare – SOLIDREG – modernizare străzi**

Cheltuieli totale proiect: 12.554.680,00 lei

1. **Decongestionarea traficului din zona centrală a mun. Satu Mare prin reabilitarea și dezvoltarea infrastructurii urbane între pasajul peste calea ferată, platforma industrială, pentru accesarea centurii de ocolire nordică – modernizare străzi**

Cheltuieli totale proiect: 23.150.056,00 lei

1. Proiecte finanțate din cadrul Programului Operațional Regional 2014-2020
2. **Creşterea eficienţei transportului public urban de călători prin achiziționarea unor autobuze hibride și asigurarea infrastructurii suport**

Obiectivul general al proiectului a fost reducerea emisiilor de carbon în mun. Satu Mare prin achiziționarea și darea în exploatare a 17 buc. autobuze hibride, având la bază Planul de Mobilitate Urbană Durabilă aprobat.

Cheltuieli totale proiect: 13.777.210,72 lei

1. **Amenajare terminal trans-județean – trans-local, construirea unui depou pentru autobuze electrice/hibrid precum și a unei stații de încărcare – strada Fabricii**

În cadrul incintei terminalului s-a prevăzut posibilitatea montării a 2 de stații de încărcare a autovehiculelor electrice și a unui sistem de închiriere biciclete. De asemenea sunt prevăzute panouri fotovoltaice care produc energie electrică până la 50 kW.

Cheltuieli totale proiect: 6.686.360,44 lei

1. Proiect finanțat prin Programul de cooperare Transfrontalieră Ungaria-România

 2007-2013

1. **Pe lângă Someș pe apă și pe două roți - HUROVELO**

Cheltuieli totale proiect: 2.320.160,00 Euro

**4. CORELAREA CU PROIECTE ÎN CURS DE IMPLEMENTARE DE LA NIVEL LOCAL**

 În continuare sunt prezentate detalii asupra proiectelor de investiții publice în curs de implementare și care se vor finaliza înainte de finalizarea proiectul analizat, proiecte ce sunt complementare cu actualul proiect.

Proiecte finanțate din cadrul Programului Operațional Regional 2014-2020:

1. **Dezvoltarea infrastructurii de transport public în municipiul Satu Mare – Crearea unui sistem de management al traficului inclusiv sistem de monitorizare video - furnizare produse/echipamente cu montaj și punere în funcțiune**

 Cheltuieli totale proiect: 7.117.047,24 lei

1. **Modernizarea și extinderea traseului pietonal și velo Centrul Vechi din municipiul Satu Mare**

 Cheltuieli totale proiect: 19.045.446,63 lei

1. **Amenajare pistă de biciclete str. Botizului – Pod Golescu**

 Cheltuieli totale proiect: 8.089.932,28 lei

1. **Modernizarea și extinderea traseului pietonal și velo Centrul Nou din municipiul Satu Mare**

Cheltuieli totale proiect: 33.363.982,92 lei

1. **Regenerare fizică a zonei Ostrovului**

Cheltuieli totale proiect: 6.821.218,18 lei

1. **Transformarea zonei degradate Cubic în zonă de petrecere a timpului liber pentru comunitate**

 Cheltuieli totale proiect: 13.185.373,24 lei

1. **Transformarea zonei degradate malurile Someșului între cele două poduri în zonă de petrecere a timpului liber pentru comunitate**

Cheltuieli totale proiect: 8.493.748,01 lei

 Municipiul Satu Mare are în implementare o serie de proiecte finanțate din cadrul Programului Operațional Regional 2014-2020, cu efect asupra parametrilor de mobilitate urbană (reducerea traficului, impactul asupra reducerii emisiilor de echivalent CO2, etc) care au drept scop încurajarea utilizării transportului în comun, reducerea emisiilor CO2 și translatarea către mijloace alternative, implementarea unor sisteme inteligente de transport asociate (ticketing, informare călători, supraveghere video, managementul flotei).

 Astfel, prin integrarea măsurilor incluse în proiectele complementare menționate, se va asigura un impact maxim în ce privește atingerea obiectivelor mobilității urbane durabile, respectiv modificarea comportamentului de deplasare al cetățenilor și comutarea de la deplasările cu vehicul privat la modurile de deplasare alternative: transport public, bicicletă, mers pe jos.

 Proiectele prezentate reprezintă măsuri ale autorităților publice locale de asigurare a unor infrastructuri adecvate/corespunzătoare mobilității urbane moderne, aliniate prevederilor europene și de mediu, astfel încât să crească accesul, calitatea și atractivitatea transportului public ecologic și nemotorizat, contribuind astfel la creșterea numărului de persoane care utilizează aceste mijloace de transport și implicit la scăderea gazelor cu efect de seră.

**5. CORELAREA CU CELELALTE PROIECTE PENTRU CARE SE APLICĂ LA FINANȚARE**

1. La nivelul zonei adiacente de influență:

30 de minute este timpul maxim necesar pentru a ajunge în mun. Satu Mare din comunele zonei adiacente de influență folosind transportul public, autoturismul personal.

 Un sistem de transport public eficient și nepoluant reprezintă o alternativă viabilă la transportul cu autoturismul personal în zona adiacentă de influență. Liniile de transport public din zonele adiacente se doresc a fi conectate direct la trei terminale de transport public. Unul din terminale a fost realizat pe str. Fabricii în cadrul POR 2014-2020, iar alte două se vor realiza în zona de sud, respective în zona de vest a municipiului Satu Mare, acestea din urmă urmând a fi localizate aproape de intrarea în municipiu. De la fiecare terminal va fi posibil transferul către sistemul public de transport. Aceste terminale includ și facilități park&ride și descarcă traficul motorizat către diverse zone ale orașului. Cu ajutorul aplicației de mobilitate, locuitorii au acces la o varietate de servicii de transport către destinațiile dorite.

1. La nivelul municipiului:

15minute este timpul necesar pentru ca cetățenii să poată accesa majoritatea

 obiectivelor de interes. Sustenabilitatea și inovarea stau la baza sistemului de transport sătmărean. Cetățenii sunt atenți la protecția mediului, iar mersul pe jos și cu bicicleta reprezintă un important mod de deplasare în municipiu. Un sistem de transport public competitiv și atractiv, alături de o rețea de piste pentru biciclete și trasee pietonale reprezintă principalul scop pentru ca sătmărenii să nu mai folosească automobilul personal.

 Transportul public va fi asigurat de vehicule majoritatea nepoluante, iar rețeaua de piste de biciclete este astfel concepută ca deplasarea cu bicicleta să fie un mijloc de transport eficient, pistele fiind dedicate conexiunilor dintre diferite zone a orașului și străzile rezidențiale. Se are în vedere și realizarea a 18 sisteme de închiriere biciclete/trotinete. Proiectul care prevede amenajarea și construirea de piste de biciclete în municipiu prevede următoarele trasee:

**Traseu 1:** (punct de plecare Str. Lazarului) Str. Trandafirilor – Str. Avram Iancu – Str. Iuliu

 Hossu – Bd. Vasile Lucaciu – Str. 1 Decembrie 1918 – Centru Vechi;
**Traseu 2:** (punct de plecare Str. Mileniului) Str. G. Coșbuc – Bd. V. Lucaciu;

**Traseu 3:** Str. Gh. Barițiu (punct de plecare colț cu Str. Ady Endre) – Str. Rodnei – Str. Fabricii

 – Str. Odoreului;

**Traseu 4:** Str. Gh. Barițiu (punct de plecare colț cu Str. Ady Endre) – Str. Lăcrămioarei – Str.

 Porumbeilor – Str. Liviu Rebreanu – Str. Panseluței – P-ța Titulescu – Str. Iuliu

 Maniu – Centru;

**Traseu 5:** (punct de plecare Str. Panseluței) Str. L. Rebreanu – Str. Mileniului – Str. Horea –

 Centru Vechi;

**Traseul 6:** B-dul Lucian Blaga – Str. Păulești – Dig, Str. G. Alexandrescu – P-ța Soarelui – Dig;
**Traseul 7:** B-dul Cloșca (plecare din str. Magnoliei) – Drumul Careiului

 Centrul istoric al orașului va funcționa, iar centrul nou funcționează ca o amplă zonă pietonală care se extinde prin culoarul Someșului și prin alte coridoare de mobilitate urbană durabilă spre cartierele existente, acestea fiind coridoare pietonale sau piste de biciclete pe digurile râului.

Direcții de acțiune:

* Îmbunătățirea accesului la rețeaua de drumuri
* Construcția de noi legături rutiere
* Modernizarea drumurilor de interes local care asigură accesul la comunele/satele din zonele adiacente de influență
* Construcția și reabilitarea de poduri rutiere și pasaje pietonale
* Sistematizarea traficului, amenajarea și modernizarea intersecțiilor cu capacitate depășită
* Construcția de parkinguri publice
* Modernizarea flotei de transport public cu vehicule ecologice
* Modernizarea stațiilor de transport public
* Amenajarea de coridoare de mobilitate urbană durabilă
* Implementarea unui sistem de management al traficului
* Modernizarea și reabilitarea trotuarelor
* Accesibilitatea și creșterea siguranței infrastructurii și serviciilor de transport
* Implementarea unei rețele de piste de biciclete și a unei rețele de sisteme de închiriere biciclete
* Construcția de terminale intermodale

 **6. EFECTUL POZITIV PREVIZIONAT PENTRU REALIZAREA OBIECTIVULUI DE**

 **INVESTIȚII**

 Obiectivul general al proiectului este acela de asigurare a unui serviciu eficient și ecologic de transport public de călători la nivelul municipiului Satu Mare și îmbunătățirea condițiilor pentru utilizarea modurilor nemotorizate de transport și de reducere a emisiilor de echivalent CO2 din transport.

 Proiectul vine în întâmpinarea obiectivului PNRR, *Pilonul IV – Coeziune socială și teritorială, Componenta 10 Fondul Local,* prin implementarea unor măsuri strategice ce vor conduce la promovarea mobilității urbane durabile și la reducerea emisiilor de CO2 ca urmare a îmbunătățirii eficienței transportului public de călători, a frecvenței și a timpilor săi de deplasare, accesibilității, transferului către acesta de la transportul privat cu autoturisme, precum și a transferului către modurile nemotorizate de transport, creșterea atractivității utilizării mijloacelor de transport public și a modurilor nemotorizate în detrimentul transportului cu autoturismele personale.

 Obiectivele specifice ale proiectului sunt:

* Îmbunătățirea condițiilor de mobilitate urbană prin dezvoltarea serviciului de transport public și achiziția de vehicule de transport ecologic;
* Reducerea emisiilor de gaze cu efect de seră generate de transporturi;
* Sporirea siguranței rutiere în zonele urbane prin soluții digitale și ecologice de transport.

Astfel, operaționalizarea transportului public la nivelul zonei urbane funcționale prin

achiziția de vehicule de transport public electrice și stații de încărcare pentru acestea, conduce în mod direct la îmbunătățirea condițiilor de mobilitate urbană, contribuind la creșterea atractivității, accesibilității și eficienței transportului public, cu efect de creștere a cotei modale a acestui mod de deplasare, în defavoarea utilizării vehiculelor private.

 Prin reducerea deplasărilor cu vehicul privat, datorită comutării spre deplasările cu transportul public, proiectul are un efect pozitiv asupra reducerii emisiilor de gaze cu efect de seră generate de trafic și la reducerea impactului acestora asupra mediului.

 De asemenea, prin modernizarea parcului de vehicule de transport public local, proiectul va contribui la creșterea confortului și siguranței pentru călători și la creșterea gradului de atractivitate al acestui mod de transport, prin asigurarea de mijloace de transport noi, moderne și nepoluante, iar necesitatea modernizării serviciului de transport public în municipiul Satu Mare trebuie să reprezinte o prioritate atât pentru autoritățile locale cât și pentru locuitorii orașului, întrucât un sistem de transport eficient și durabil, accesibil și economic va contribui pozitiv la dezvoltarea orașului și la creșterea calității vieții locuitorilor. Mai mult decât atât, îmbunătățirea calității vieții și a mediului urban va contribui la crearea unui mediu atractiv, modern, ecologic și accesibil atât pentru locuitorii săi care învaţă sau muncesc în oraş, cât și pentru turişti.

**Rezultate estimate:**

* Autobuze electrice 12 m – 14 bucăţi
* Autobuze electrice 18 m – 3 bucăţi
* Stații de încărcare lentă (standard) – 17 bucăţi
* Stații de încărcare rapidă – 6 bucăţi

Atingerea rezultatelor estimate implică:

* Lucrări pentru amplasarea și instalarea stațiilor de încărcare
* Lucrări de construcții pentru branșarea la rețeaua de alimentare cu energie electrică a stațiilor de încărcare
* Activități de prestări servicii de proiectare aferente stațiilor de încărcare – documentații suport, obținere avize, acorduri, autorizații

**7. MODUL DE ÎNDEPLINIRE A CONDIȚIILOR AFERENTE INVESTIȚIILOR**

 Prin activitățile/măsurile sprijinite în cadrul *Planului Național de Redresare și Reziliență, Componenta 10-Fondul Local,* apel de proiecte *I.1 Mobilitate urbană durabilă I.1.1 – Înnoirea parcului de vehicule destinate transportului public (achiziția de vehicule nepoluante),* se urmărește creșterea eficienței transportului public de călători, a frecvenței, a accesibilității și transferului către acesta de la transportul privat cu autoturisme. De asemenea, se urmărește ca utilizarea autoturismelor să devină o opțiune mai puțin atractivă din punct de vedere economic și al timpilor de parcurs, față de utilizarea transportului public de călători, creându-se în acest mod condițiile pentru reducerea emisiilor de echivalent CO2din transport.

 Proiectul îndeplinește criteriile și condițiile pentru obiectivul de investiții, și anume:

1. *Autobuzele trebuie să fie omologate la momentul efectuării recepției (de către RAR). Se va asigura respectarea standardelor de accesibilitate pentru accesul persoanelor cu dizabilități locomotorii;*

Autobuzele electrice achiziționate vor fi omologate la momentul efectuării recepției, în conformitate cu prevederile regulamentelor europene și naționale. De asemenea, se va sigura ca anvelopele cu care au fost dotate vehiculele de transport respectă cerințele privind zgomotul exterior la rulare, stabilite în *Regulamentul CE 2020/740 privind etichetarea pneurilor în ceea ce privește eficiența consumului de combustibil și alți parametri.*

Astfel, investiția de față nu are un impact previzibil semnificativ asupra obiectivului de mediu privind prevenirea și controlul poluării aerului, apei și solului.

1. *Alinierea obligatorie a investițiilor cu Planurile de Mobilitate Urbană Durabilă/Strategiile Integrate de Dezvoltare Urbană, aprobate*

Necesitatea proiectului este fundamentată în *Planul de Mobilitate Urbană Durabilă Satu*

*Mare 2016-2030.* Intervenția propusă se regăsește la măsura 9.2 *Transport public* privind achiziția de mijloace de transport ecologice (autobuze electrice).

1. *Asigurarea serviciilor de transport public în zonele urbane funcționale și zonele*

*periurbane, după caz.*

Asigurarea prioritizării și promovării transportului public, asigurarea unui sistem

inteligent al transportului public, este asigurată prin proiectele implementate sau aflate în curs de implementare și finanțate prin *Programul Operațional Regional 2014 – 2020* derulate de municipiul Satu Mare.

1. *Deținerea unui contract de servicii publice cu operatori economici în concordanță cu*

*prevederile Regulamentului (CE) nr. 1370/2007*

 Transportul public local în Municipiul Satu Mare se desfășoară în condițiile stabilite în Contractul de delegare în gestiune directă a serviciului de transport public local de călători în Municipiul Satu Mare nr. 231/28.06.2018 – 32403/28.06.2018 aprobat prin HCL Satu Mare nr. 271/27.06.2018, avizat favorabil de Consiliul Concurenței (aviz nr. 6187/26.06.2018) cu respectarea Regulamentului CE nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători, și a legislației naționale (Legea 92/2007 privind transportul public de persoane în unitățile teritorial administrative, Legea 51/2006 republicată, privind serviciile de utilități publice).

Contractul de delegare al gestiunii serviciului de transport public local a fost încheiat în anul 2018, pe o perioadă de 6 ani.

1. *Atenuarea și adaptarea la efectele schimbărilor climatice*

Investiția propusă în prezentul proiect vizează achiziția de autobuze cu emisii zero de

gaze cu efect de seră (GES) destinat transportului public, contribuind în mod semnificativ la atenuarea schimbărilor climatice.

Astfel, investiția nu are un impact previzibil semnificativ asupra obiectivului de mediu privind adaptarea la schimbările climatice.

1. *Protecția și utilizarea sustenabilă a resurselor de apă*

 În ceea ce privește activitățile specifice prezentului proiect, acesta nu prejudiciază utilizarea durabilă și protejarea resurselor de apă în sensul că nu sunt nocive pentru starea bună sau potențialul ecologic al apelor de suprafață și subterane.

Astfel, investiția de față nu are un impact previzibil semnificativ asupra obiectivului de mediu privind poluarea apelor de suprafață sau subterane, nefiind identificate riscuri de degradare a mediului legate de protejarea calității apei.

1. *Economia circulară, prevenirea generării deșeurilor și reciclarea*

Se va avea în vedere ca activitățile specifice ce se vor derula în cadrul proiectului să nu

prejudicieze în mod negativ economia circulară, inclusiv prevenirea generării de deșeuri și reciclarea acestora în cazul în care activitatea respectivă duce la ineficiențe în utilizarea materialelor sau a resurselor naturale, creșterii semnificative a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative mediului.

 Astfel, vor fi prevăzute măsuri de gestionare a deșeurilor atât în etapa de utilizare, cât și la sfârșitul duratei de viață a flotei, inclusiv prin reutilizare și reciclare a bateriilor și a componentelor electronice:

* Prin asigurarea mentenanței autobuzelor ecologice se va avea în vedere instruirea personalului operatorului de transport sau încheierea de contracte cu firme specializate care să dețină un spațiu special amenajat pentru acest scop și care să asigure condițiile de siguranță necesare realizării serviciilor de mentenanță. Firma specializată va gestiona și deșeurile rezultate în conformitate cu prevederile legale.
* Se va evita scoaterea din folosință a autobuzelor ecologice cu care se poate presta în condiții bune serviciul de transport public de călători, acesta putând fi supus serviciilor de modernizare, reparații, schimbări de componente, astfel încât să se asigure o utilizare durabilă a resurselor.
* Bateriile și acumulatorii industriali (se includ și bateriile și acumulatorii folosiți de autobuzele electrice) vor fi colectate, tratate, reciclate și eliminate în conformitate cu prevederile legale în vigoare.
* Deșeurile și echipamentele electrice și electronice (echipamente informatice și de telecomunicații de dimensiuni mici) vor fi gestionate în conformitate cu prevederile legale în vigoare.
1. *Protecția și refacerea biodiversității și ecosistemelor*

Traseele ce vor fi operate nu se suprapun cu zone sensibile din punct de vedere al

biodiversității sau în apropierea acestora, respectiv: *Rețeaua de arii protejate Natura 2000,* siturile naturale înscrise pe *Lista* *patrimoniului UNESCO* și principalele zone de biodiversitate, precum și alte arii protejate, etc.

 Având în vedere că vehiculele achiziționate au emisii zero de gaze cu efect de seră (GES), se consideră că nu prejudiciază în mod semnificativ protecția și refacerea biodiversității ecosistemelor, nu sunt nocive pentru stadiul de conservare a habitatelor și a speciilor, inclusiv a celor de interes pentru Uniune.

În concluzie, investiția propusă nu are un impact semnificativ asupra obiectivului de mediu privind protecția și refacerea biodiversității ecosistemelor.

1. **DESCRIEREA PROCESULUI DE IMPLEMENTARE**

Prezenta investiție constă în achiziție de:

* Autobuze electrice 12 m – 14 bucăţi
* Autobuze electrice 18 m – 3 bucăţi
* Stații de încărcare lentă (standard) – 17 bucăţi
* Stații de încărcare rapidă – 6 bucăţi

Atingerea rezultatelor estimate implică:

* Activități de proiectare aferente stațiilor de încărcare a vehiculelor electrice – proiect tehnic, documentații suport și obținerea avizelor, acordurilor, autorizațiilor
* Lucrări de execuție aferente amplasării și instalării stațiilor de încărcare
* Lucrări de execuție privind branșarea la rețeaua de alimentare cu energie electrică a stațiilor de încărcare

**Conform condițiilor de eligibilitate și plafoanelor investiționale stabilite prin PNRR, valoarea tuturor intervențiilor de mai sus au fost stabilite în baza alocării maxime pe care partenerii în proiect o pot atrage.**

 Prin urmare, valoarea totală atrasă prin PNRR, Pilonul IV Coeziune socială şi teritorială, Componenta 10 Fondul Local, Apel Proiect: I.1 Mobilitate urbană durabilă, I.1.1 – Înnoirea parcului de vehicule destinate transportului public (achiziția de vehicule nepoluante) este:

* **57.332.373,2310** lei, din care:
* **48.178.464,9000** lei fără TVA – reprezintă cheltuieli eligibile asigurate din Planul

Național de Redresare și Reziliență

* **9.153.908,3310** TVA aferent – cheltuieli asigurate din bugetul de stat

**Solicitantul** face dovada capacității de cofinanțare a proiectului pentru cheltuielile neeligibile, prin prezentarea în cadrul proiectului a **Declarației de Angajament.**

**Echipa de implementare a proiectului**

* **Manager de proiect:** coordonează activitățile proiectului, monitorizează planificarea acțiunilor proiectului, urmărește respectarea cerințelor de implementare, coordonează realizarea evaluării interne a proiectului, supervizează raportările solicitate de finanțator, certifică necesitatea și oportunitatea plăților în proiect; verifică documentația transmisă la MDRAP; asigură întocmirea documentației în formatele interne/cele impuse de finanțator; verifică rapoartele/cererile de rambursare/cererile de plată;
* **Asistent manager:** menține relația cu finanțatorul;participă la întrunirile echipei de proiect/implementare; asigură interfața cu Consiliul Local pentru proiectele de Hotărâre și prezintă materiale în vederea aprobării; verifică elaborarea rapoartelor; asigură respectarea regulilor impuse de finanțator prin contractul de finanțare; verifică documentații întocmite de echipa de proiect;
* **Responsabil financiar:** monitorizează efectuarea cheltuielilor conform bugetului și le înregistrează în evidențele financiar contabile, corelând toate informațiile financiar contabile al proiectului; asigură respectarea regulilor financiare; furnizează datele relevante pentru realizarea rapoartelor financiare periodice;
* **Responsabil tehnic:** monitorizează implementarea contractului de furnizare a autobuzelor care urmează a fi achiziționate; participă la recepția autobuzelor livrate în conformitate cu cerințele tehnice contractate și aprobă referatele de plată aferente facturilor emise.
* **Responsabil achiziții publice:** verifică documentația de atribuire pentru achizițiile realizate în cadrul proiectului; organizează, lansează și realizează procedurile de atribuire.

Echipa de proiect va asigura activitățile de comunicare, management financiar, monitorizarea rezultatelor și evaluarea proiectului pentru realizarea obiectivelor cu respectarea calendarului și bugetului.

 Investiția propusă urmărește îndeplinirea obiectivelor strategice și operaționale stabilite prin PMUD privind reducerea emisiilor de CO2 și a gazelor cu efect de seră datorate utilizării autoturismului personal, concomitent cu încurajarea și dezvoltarea de infrastructuri pentru moduri de transport alternative, nepoluante, durabile.

**Etapele principale privind realizarea proiectului** sunt:

* ***Depunerea cererii de finanțare***
* Verificarea condițiilor de eligibilitate a Solicitantului și a proiectului în conformitate cu prevederile Ghidului Solicitantului;
* Elaborarea documentelor suport obligatorii și specifice aferente cererii de finanțare, identificate ca atare în Ghidul Solicitantului – Condiții specifice aferente apelurilor pe care se intenționează depunerea de aplicații de finanțare (nota de fundamentare, Acord de parteneriat, Protocol de asociere privind realizarea în comun a unei achiziții publice ocazionale, descrierea sumară a investiției);
* Elaborarea cererii de finanțare cu respectarea cerințelor de fond și de formă stabilite de Autoritățile Finanțatoare în platforma dedicată PNRR);
* Încărcarea cererii de finanțare în aplicația electronică MDLPA.
* ***Etapa de evaluare a dosarului aplicației de finanțare și formularea răspunsurilor la scrisorile de clarificare transmise de Autoritatea Finanțatoare***
* ***Semnarea contractului de finanțare***
* ***Implementarea proiectului:***
1. Activități de pregătire a documentațiilor de achiziție și încheierea contractelor cu operatorii economici:
* activități de proiectare (pentru stațiile de încărcare vehicule electrice) – cheltuieli pentru documentații suport și obținere avize, acorduri, autorizații
* achiziție vehicule de transport public, inclusiv a stațiilor de încărcare
* achiziția de lucrări de construcții și lucrări necesare pentru branșarea stațiilor de încărcarea autobuzelor electrice
1. Livrarea echipamentelor și vehiculelor achiziționate
2. Realizarea lucrărilor de construcții și branșare necesare pentru implementarea proiectului.

Autobuzele electrice vor fi fabricate în conformitate cu documentele de standardizare în vigoare, cu reglementările naționale și internaționale privind condițiile tehnice care trebuie îndeplinite de autovehiculele rutiere, pentru a putea circula pe drumurile publice din România.

Totodată, acestea vor fi echipate complet pentru îndeplinirea condițiilor de fiabilitate, securitate, confort, protecție ambientală, accesibilitate pentru persoanele cu dizabilități locomotorii, la nivelul normelor europene actuale și vor asigura o mentenanță scăzută și accesibilitate ușoară la agregate.

Autobuzele vor fi omologate la momentul efectuării recepției.

Implementarea proiectului va conduce la scăderea emisiilor de CO2, atât ca urmare a investițiilor (achiziția de autobuze electrice) realizate în sistemul de transport public pentru asigurarea unui transport în comun eficient, rapid, modern și accesibil, cât și datorită investițiilor realizate prin proiecte complementare, cum ar fi: realizarea sistemului de management al transportului public, realizarea de platforme smart dedicate transportului public, asigurarea intermodalității între modurile de transport alternative, derulate în scopul schimbării mentalităților privind deplasările zilnice către moduri de deplasare durabile, nepoluante.

1. **ALTE INFORMAȚII**

În conformitate cu Ghidul solicitantului și cu contractul de finanțare pentru realizarea

obiectivului de investiție, municipiul Satu Mare își asumă prezentarea în etapa de implementare a următoarelor documente:

1. Contractul de delegare în gestiune directă a serviciului de transport public local de călători în Municipiul Satu Mare nr. 231/28.06.2018 – 32403/28.06.2018 aprobat prin HCL Satu Mare nr. 271/27.06.2018, avizat favorabil de Consiliul Concurenței aviz nr 6187/26.06.2018 și al Consiliului din 23 octombrie 2007, inclusiv anexele aferente, avizele solicitate și documentele statutare ale operatorului, raportul procedurii de achiziție publică;
2. Documente care să ateste omologarea mijloacelor de transport;
3. Dovada funcționării mijloacelor de transport achiziționate;
4. Raport privind numărul pasagerilor care utilizează mijloacele de transport achiziționate și numărul total de pasageri care utilizează serviciul public local de transport.

|  |  |
| --- | --- |
| PRIMARKereskényi Gábor | Șef serviciuDr. Sveda Andrea |